	Prezentul document conține informațiile aprobate referitoare la produs pentru Fulvestrant Mylan 250 mg solution for injection, cu evidențierea modificărilor aduse de la procedura anterioară care au afectat informațiile referitoare la produs (EMA/N/0000303636).

Mai multe informații se pot găsi pe site-ul Agenției Europene pentru Medicamente: https://www.ema.europa.eu/en/medicines/human/epar/fulvestrant-mylan

























ANEXA I

REZUMATUL CARACTERISTICILOR PRODUSULUI

1.	DENUMIREA COMERCIALĂ A MEDICAMENTULUI 

Fulvestrant Mylan 250 mg soluţie injectabilă în seringă preumplută


2.	COMPOZIŢIA CALITATIVĂ ŞI CANTITATIVĂ

O seringă preumplută conţine fulvestrant 250 mg în 5 ml soluţie.

Excipienţi cu efect cunoscut (per 5 ml):

Alcool etilic, anhidru (500 mg)
Alcool benzilic (500 mg)
Benzoat de benzil (750 mg)

Pentru lista tuturor excipienţilor, vezi pct. 6.1.


3.	FORMA FARMACEUTICĂ

Soluţie injectabilă în seringă preumplută.

Soluţie vâscoasă, incoloră până la galbenă, limpede.


4.	DATE CLINICE

4.1	Indicaţii terapeutice

Fulvestrant este indicat: 
· în monoterapie în tratamentul cancerului mamar avansat loco-regional sau metastatic, cu receptori estrogenici, la femeile aflate în postmenopauză:
· fără tratament anterior cu terapie endocrină, sau 
· în caz de recidivă survenită în timpul sau după terapia antiestrogenică adjuvantă sau în caz de evoluţie sub tratament antiestrogenic. 
· în combinație cu palbociclib în tratamentul cancerului mamar avansat loco-regional sau metastatic, pozitiv pentru receptorul pentru hormoni (HR), negativ pentru receptorul 2 pentru factorul uman de creștere epidermală (HER2), la femeile cărora li s-a administrat tratament endocrin anterior (vezi pct. 5.1).

La femei în pre- și perimenopauză, tratamentul combinat cu palbociclib trebuie combinat cu un agonist al hormonului de eliberare al hormonului luteinizant (LHRH).

4.2	Doze şi mod de administrare

Doze

Femei adulte (inclusiv vârstnice)
Doza recomandată este de 500 mg, administrată o dată pe lună, cu o doză suplimentară de 500 mg administrată la două săptămâni după doza iniţială.

Atunci când fulvestrant este utilizat în combinație cu palbociclib, vă rugăm să consultați și Rezumatul Caracteristicilor Produsului palbociclib.

Înainte de a începe tratamentului cu combinația de fulvestrant plus palbociclib și pe parcursul duratei acestuia, femeile la pre/perimenopauză trebuie să fie tratate cu agoniști de LHRH în conformitate cu practica clinică locală. 

Grupe speciale de pacienţi

Insuficienţă renală
La pacientele cu insuficienţă renală uşoară până la moderată (clearance al creatininei ≥ 30 ml/min) nu se recomandă ajustarea dozelor. Nu au fost evaluate siguranţa şi eficacitatea administrării medicamentului la pacientele cu insuficienţă renală severă (clearance al creatininei < 30 ml/min), şi, ca urmare, se recomandă prudenţă în cazul acestor paciente (vezi pct. 4.4).

Insuficienţă hepatică
Nu se recomandă ajustarea dozelor la pacientele cu insuficienţă hepatică uşoară până la moderată. Cu toate acestea, deoarece expunerea la fulvestrant poate fi crescută, fulvestrant trebuie utilizat cu precauţie la aceste paciente. Nu sunt disponibile date cu privire la administrarea la paciente cu insuficienţă hepatică severă (vezi pct. 4.3, 4.4 şi 5.2).

Copii şi adolescenţi
Siguranţa şi eficacitatea administrării fulvestrant la copii şi adolescenţi cu vârsta sub 18 ani nu au fost stabilite. Datele disponibile în prezent sunt descrise la pct. 5.1 şi 5.2, însă nu se pot face recomandări privind dozele.

Mod de administrare

Fulvestrant Mylan trebuie administrat ca două injecţii consecutive, a 5 ml, prin injectare intramusculară lentă (1-2 minute/injecţie), câte una în fiecare fesă (suprafață gluteală).

Trebuie acordată atenţie în cazul administrării Fulvestrant Mylan în regiunea dorsogluteală, din cauza vecinătăţii traiectului nervului sciatic.

Pentru instrucţiunile complete privind modul de administrare, a se vedea pct. 6.6.

4.3	Contraindicaţii

Hipersensibilitate la substanţa activă sau la oricare dintre excipienţii enumeraţi la pct. 6.1.
Sarcina şi alăptarea (vezi pct. 4.6).
Insuficienţă hepatică severă (vezi pct. 4.4 şi 5.2).

4.4	Atenţionări şi precauţii speciale pentru utilizare 

Fulvestrant trebuie utilizat cu prudenţă la pacientele cu insuficienţă hepatică uşoară până la moderată (vezi pct. 4.2, 4.3 şi 5.2).

Fulvestrant trebuie utilizat cu prudenţă la pacientele cu insuficienţă renală severă (clearance al creatininei mai mic de 30 ml/min).

Datorită administrării intramusculare, fulvestrant trebuie utilizat cu prudenţă în cazul tratamentului pacientelor cu diateze hemoragice, trombocitopenie sau a celor care urmează tratament anticoagulant.

Evenimentele tromboembolice sunt observate în mod frecvent la femeile cu cancer mamar în stadiu avansat şi au fost observate în cursul studiilor clinice cu fulvestrant (vezi pct. 4.8). Aceasta trebuie luată în considerare atunci când fulvestrant este prescris pacientelor aflate în grupa de risc.

Evenimentele asociate locului de injectare incluzând sciatică, nevralgie, durere neuropată și neuropatia periferică au fost raportate cu fulvestrant soluţie injectabilă. Trebuie acordată atenţie în timpul administrării fulvestrant în regiunea dorsogluteală datorită vecinătăţii traiectului nervului sciatic (vezi pct. 4.2 și 4.8).

Nu există date privind efectele pe termen lung ale fulvestrant asupra sistemului osos. Datorită mecanismului de acţiune al fulvestrant, există un risc potenţial de apariţie a osteoporozei.

Eficacitatea și siguranța fulvestrant (fie ca monoterapie sau în combinație cu palbociclib) nu a fost studiată la pacienții cu boală viscerală critică.
Dacă fulvestrant este combinat cu palbociclib, vă rugăm să consultați și Rezumatul Caracteristicilor Produsului palbociclib.

Interferenţa cu dozările de anticorpi anti-estradiol

Datorită similarităţii structurale între fulvestrant şi estradiol, fulvestrant poate interfera cu dozările de anticorpi pe bază de estradiol şi poate rezulta în mod fals creşterea concentraţiilor de estradiol.

Copii şi adolescenţi

Fulvestrant nu este recomandat la copii şi adolescenţi deoarece siguranţa şi eficacitatea nu au fost stabilite la acest grup de pacienţi (vezi pct. 5.1).

Fulvestrant Mylan conține alcool (etanol) 10% m/v 

Acest medicament conține alcool (etanol) 500 mg în fiecare 5 ml echivalent cu 10% m/v. Cantitatea per doză de tratament (adică două seringi) din acest medicament este echivalentă cu mai puţin de 25 ml bere sau 10 ml vin. Cantitatea mică de alcool din acest medicament nu va avea efecte notabile.

Fulvestrant Mylan conține alcool benzilic

Acest medicament conține alcool benzilic 500 mg în fiecare 5 ml, echivalent cu 100 mg/ml (10% w/v). Alcool benzilic poate cauza reacții alergice.

Fulvestrant Mylan conține benzoat de benzil

Acest medicament conține 750 mg benzoat de benzil per fiecare 5 ml care este echivalent cu 150 mg/ml (15% masă/volum).

4.5	Interacţiuni cu alte medicamente şi alte forme de interacţiune

Un studiu clinic privind interacţiunea cu midazolamul (substrat al CYP3A4) a demonstrat că fulvestrant nu inhibă CYP3A4. Studiile clinice privind interacţiunea cu rifampicina (inductor al CYP3A4) şi ketconazolul (inhibitor al CYP3A4) nu au evidenţiat modificări relevante din punct de vedere clinic ale clearance-ului fulvestrant. Prin urmare, la pacientele care utilizează concomitant fulvestrant şi inhibitori sau inductori ai CYP3A4 nu este necesară ajustarea dozelor.

4.6	Fertilitate, sarcină şi alăptare

Femei aflate la vârsta fertilă

Pacientele aflate la vârsta fertilă trebuie să utilizeze metode contraceptive eficace în timpul tratamentului cu Fulvestrant Mylan și timp de doi ani după administrarea ultimei doze.

Sarcină

Fulvestrant este contraindicat în timpul sarcinii (vezi pct. 4.3). La şobolan şi iepure s-a demonstrat că fulvestrantul traversează bariera feto-placentară după o singură administrare intramusculară. Studiile efectuate la animale au evidenţiat efecte toxice asupra funcţiei de reproducere, inclusiv o incidenţă crescută a malformaţiilor şi mortalităţii fetale (vezi pct. 5.3). Dacă sarcina apare în cursul administrării fulvestrant, pacienta trebuie informată asupra riscului potenţial la care este expus fătul, cât şi asupra celui de a pierde sarcina.

Alăptarea

Alăptarea trebuie întreruptă în timpul tratamentului cu fulvestrant. Fulvestrantul se excretă în laptele femelelor de şobolan. Nu se cunoaşte dacă fulvestrantul se excretă în laptele uman. Având în vedere riscul reacţiilor adverse severe determinate de fulvestrant la sugari, administrarea în timpul alăptării este contraindicată (vezi pct. 4.3).

Fertilitatea

Efectele fulvestrantului asupra fertilităţii la om nu au fost studiate.

4.7	Efecte asupra capacităţii de a conduce vehicule şi de a folosi utilaje

Fulvestrant nu are nici o influenţă sau are influenţă neglijabilă asupra capacităţii de a conduce vehicule sau de a folosi utilaje. Cu toate acestea, deoarece astenia a fost raportată foarte frecvent în timpul tratamentului cu fulvestrant, pacientele care prezintă această reacţie adversă trebuie să fie prudente atunci când conduc vehicule sau folosesc utilaje.

4.8	Reacţii adverse 

Rezumatul profilului de siguranţă

Monoterapie
Această secţiune oferă informaţii bazate pe toate reacţiile adverse din studii clinice, studii după punerea pe piaţă şi raportări spontane. Într-un set de date cumulate al fulvestrant în monoterapie, reacţiile adverse raportate cel mai frecvent au fost reacţii adverse la locul injectării, astenie, greaţă şi creşterea enzimelor hepatice (ALT, AST, ALP).

În tabelul 1 următoarele categorii de frecvenţă pentru reacţiile adverse la medicament (RA) au fost calculate pe baza grupului de tratament cu fulvestrant 500 mg în analize de siguranţă cu date cumulate din studiile care au comparat fulvestrant 500 mg cu fulvestrant 250 mg [CONFIRM (studiul D6997C00002), FINDER 1 (studiul D6997C00004), FINDER 2 (studiul D6997C00006) şi NEWEST (studiul D6997C00003)] sau doar din FALCON (studiul D699BC00001), care a comparat fulvestrant 500 mg cu anastrozol 1 mg. Dacă au fost observate diferențe între frecvențe în analiza de siguranță cu date cumulate și FALCON, este prezentată frecvența cea mai mare. Frecvenţele din tabelul 1 s-au bazat pe toate evenimentele raportate, indiferent de evaluarea cauzalităţii efectuată de investigator. Durata mediană a tratamentului cu fulvestrant 500 mg din datele cumulate (inclusiv studiile menționate mai sus plus FALCON) a fost de 6,5 luni.

Lista tabelară a reacţiilor adverse

Reacţiile adverse prezentate mai jos sunt clasificate după frecvenţă, pe aparate, sisteme şi organe (SOC). Grupele de frecvenţă sunt definite în funcţie de următoarea convenţie: foarte frecvente (≥1/10), frecvente (≥ 1/100 şi < 1/10), mai puţin fecvente (≥ 1/1000 şi < 1/100). În fiecare grupă de frecvenţă, reacţiile adverse sunt raportate în ordinea descrescătoare a gravităţii. 

Tabel 1 	Reacţii adverse raportate la pacienții tratați cu fulvestrant în monoterapie

	Reacţiile adverse în funcţie de clasificarea pe aparate, sisteme şi organe şi frecvenţă

	Infecţii şi infestări
	Frecvente
	Infecţii ale tractului urinar

	Tulburări hematologice şi limfatice
	Frecvente
	Reducerea numărului plachetelor sanguinee

	Tulburări ale sistemului imunitar
	Foarte frecvente 
	Reacţii de hipersensibilitatee

	
	Mai puțin frecvente
	Reacţii anafilactice

	Tulburări metabolice şi de nutriţie
	Frecvente
	Anorexiea

	Tulburări ale sistemului nervos
	Frecvente
	Cefalee

	Tulburări vasculare
	Foarte frecvente
	Bufeurie

	
	Frecvente
	Tromboembolism venosa

	Tulburări gastro-intestinale
	Foarte frecvente 
	Greaţă

	
	Frecvente
	Vărsături, diaree

	Tulburări hepatobiliare
	Foarte frecvente
	Creşterea enzimelor hepatice (ALT, AST,ALP)a

	
	Frecvente
	Creşteri ale bilirubineia

	
	Mai puțin frecvente
	Insuficienţă hepaticăc, hepatităf, creşterea nivelului gama-GTf

	Afecţiuni cutanate şi ale ţesutului subcutanat
	Foarte frecvente
	Erupţii cutanate tranzitoriie

	Tulburări musculo-scheletice şi ale ţesutului conjunctiv
	Foarte frecvente 
	Artralgii și dureri musculoscheletaled

	
	Frecvente
	Durere de spatea

	Tulburări ale aparatului genital şi sânului
	Frecvente
	Hemoragii vaginalee

	
	Mai puțin frecvente
	Moniliază vaginalăf, leucoreef


	Tulburări generale şi la nivelul locului de administrare
	Foarte frecvente
	Asteniea , reacţii la locul injectăriib

	
	Frecvente
	Neuropatie perifericăe, sciaticăe

	
	Mai puţin frecvente
	Hemoragie la locul injectăriif, hematom la locul injectăriif,  nevralgiec,f 


a	Include reacţiile adverse pentru care proporţia exactă a contribuţiei fulvestrant nu poate fi evaluată din cauza afecţiunii de bază.
b	 Termenul reacţii la locul injectării nu include termenii hemoragie la locul injectării, hematom la locul injectării, sciatică, nevralgie și neuropatie periferică.
c	Evenimentul nu a fost observat în studiile clinice importante (CONFIRM, FINDER 1, FINDER 2, NEWEST). Frecvenţa a fost calculată utilizând limita superioară a intervalului de încredere de 95% pentru valoarea estimată. Aceasta este calculată ca 3/560 (unde 560 este numărul pacienţilor din majoritatea studiilor clinice importante) ceea ce este echivalent cu categoria de frecvenţă 'mai puţin frecvente'. 
d	Include: artralgii și, mai puțin frecvent, durere musculoscheletală, mialgie și durere la nivelul extremităților.
e	Categoria de frecvență diferă între setul de date din analiza de siguranță și FALCON.
f	RA nu a fost observată în FALCON.

Descrierea reacțiilor adverse selectate

Descrierea prezentată în continuare se bazează pe setul de date din analiza de siguranță, la 228 de pacienți care au primit cel puțin o (1) doză de fulvestrant și 232 pacienți care au primit cel puțin o (1) doză de anastrozol în studiul clinic de fază 3, FALCON.

Durere articulară și musculoscheletală
În studiul FALCON, numărul pacientelor care au raportat o reacție adversă de tip durere la nivel articular și musculoscheletal a fost 65 (31,2%) și 48 (24,1%) pentru grupul cu fulvestrant și, respectiv, cu anastrozol. Dintre cele 65 de paciente din grupul cu fulvestrant, 40% (26/65) au raportat artralgii și durere musculoscheletală în prima lună de tratament și 66,2% (43/65) în primele 3 luni de tratament. Nicio pacientă nu a raportat evenimente de Grad ≥3 CTCAE sau care să fi necesitat reducerea dozei, întreruperea administrării sau oprirea tratamentului din cauza acestor reacții adverse.

Terapia în combinație cu palbociclib
Profilul general de siguranță al fulvestrant atunci când se utilizează în combinație cu palbociclib se bazează pe datele de la 517 paciente cu cancer mamar avansat sau metastatic HR pozitiv, HER2-negativ din studiul randomizat PALOMA3 (vezi pct. 5.1). Cele mai frecvente (≥20%) reacții adverse de orice grad raportate la pacientele care au primit fulvestrant în combinație cu palbociclib au fost neutropenie, leucopenie, infecții, fatigabilitate, greață, anemie, stomatită, diaree, trombocitopenie şi vărsături. Cele mai frecvente (≥2%) reacții adverse de grad ≥3 au fost neutropenia, leucopenia, infecțiile, anemia, creșterea nivelului AST, trombocitopenia și fatigabilitatea. 

Tabelul 2 raportează reacțiile adverse din studiul PALOMA3.
Durata mediană a expunerii la fulvestrant a fost de 11,2 luni în grupul de tratament cu fulvestrant + palbociclib și 4,8 luni în grupul de tratament cu fulvestrant + placebo. Durata mediană a expunerii la palbociclib în grupul de tratament cu fulvestrant + palbociclib a fost de 10,8 luni. 

Tabel 2 	Reacțiile adverse pe baza datelor din studiul PALOMA3 (N=517)

	Clasificarea pe organe, aparate și sisteme
Frecvență
Termen preferata
	Fulvestrant + palbociclib 
(N=345)
	Fulvestrant + placebo (N=172)

	
	Toate gradele
n (%)
	Grad ≥ 3
n (%)
	Toate gradele
n (%)
	Grad ≥ 3
n (%)

	Infecții și infestări

	Foarte frecvente
	
	
	
	

	   Infecțiib
	188 (54,5)
	19 (5,5)
	60 (34,9)
	6 (3,5)

	Tulburări hematologice și limfatice

	Foarte frecvente
	
	
	
	

	   Neutropeniec
	290 (84,1)
	240 (69,6)
	6 (3,5)
	0 

	   Leucopenied
	207 (60,0)
	132 (38,3)
	9 (5,2)
	1 (0,6)

	   Anemiee
	109 (31,6)
	15 (4,3)
	24 (14,0)
	4 (2,3)

	   Trombocitopenief
	88 (25,5)
	10 (2,9)
	0 
	0

	Mai puțin frecvente
	
	
	
	

	   Neutropenie febrilă
	3 (0,9)
	3 (0,9)
	0 (0,6)
	0 

	Tulburări metabolice și de nutriție

	Foarte frecvente
	
	
	
	

	   Anorexie
	60 (17,4)
	4 (1,2)
	18 (10,5)
	1 (0,6)

	Tulburări ale sistemului nervos

	Frecvente
	
	
	
	

	   Disgeuzie
	27 (7,8)
	0
	6 (3,5)
	0

	Tulburări oculare

	Frecvente
	
	
	
	

	   Hiperlacrimație
	25 (7,2)
	0
	2 (1,2)
	0

	   Vedere încețoșată
	24 (7,0)
	0
	3 (1,7)
	0

	   Xeroftalmie
	15 (4,3)
	0
	3 (1,7)
	0

	Tulburări respiratorii, toracice și mediastinale 

	Frecvente
	
	
	
	

	   Epistaxis
	25 (7,2)
	0
	4 (2,3)
	0

	Tulburări gastrointestinale 

	Foarte frecvente
	
	
	
	

	   Greață
	124 (35,9)
	2 (0,6)
	53 (30,8)
	1 (0,6)

	   Stomatităg
	104 (30,1)
	3 (0,9)
	24 (14,0)
	0

	   Diaree
	94 (27,2)
	0
	35 (20,3)
	2 (1,2)

	   Vărsături
	75 (21,7)
	2 (0,6)
	28 (16,3)
	1 (0,6)

	Afecțiuni cutanate și ale țesutului subcutanat

	Foarte frecvente
	
	
	
	

	   Alopecie
	67 (19,4)
	NA
	11 (6,4)
	NA

	   Erupție cutanată tranzitorieh
	63 (18,3)
	3 (0,9)
	10 (5,8)
	0

	Frecvente
	
	
	
	

	   Xerodermie
	28 (8,1)
	0
	3 (1,7)
	0

	Tulburări generale și la nivelul locului de administrare 

	Foarte frecvente
	
	
	
	

	   Fatigabilitate
	152 (44,1)
	9 (2,6)
	54 (31,4)
	2 (1,2)

	   Febră
	47 (13,6)
	1 (0,3)
	10 (5,8)
	0

	Frecvente
	
	
	
	

	   Astenie
	27 (7,8)
	1 (0,3)
	13 (7,6)
	2 (1,2)

	Investigații diagnostice

	Foarte frecvente
	
	
	
	

	   Creșterea nivelului AST 
	40 (11,6)
	11 (3,2)
	13 (7,6)
	4 (2,3)


	Frecvente
	
	
	
	

	   Creșterea nivelului ALT 
	30 (8,7)
	7 (2,0)
	10 (5,8)
	1 (0,6)


ALT=alanin-aminotransferază; AST=aspartat-aminotransferază; N/n=număr de pacienți ; NA= nu se aplică
a Termenii preferați sunt enumerați conform MedDRA 17.1.
b Infecții includ toți TP care fac parte din Clasificarea pe aparate,sisteme și organe Infecții și infestări.
c Neutropenie include următorii TP: neutropenie, număr de neutrofile scăzut.
d Leucopenie include următorii TP: leucopenie, număr de globule albe scăzut.
e Anemie include următorii TP: anemie, hemoglobină scăzută, hematocrit scăzut.
f Trombocitopenie include următorii TP: trombocitopenie, număr de trombocite scăzut.
g Stomatită include următorii TP: stomatită aftoasă, cheilită, glosită, glosodinie, ulcerație bucală, inflamație a mucoasei, durere bucală, disconfort orofaringian, durere orofaringiană, stomatită. 
h Erupție cutanată tranzitorie include următorii TP: erupție cutanată tranzitorie, erupție cutanată maculo-papulară, erupție cutanată pruriginoasă, erupție cutanată eritematoasă, erupție cutanată papulară, dermatită, dermatită acneiformă, erupție cutanată toxică.  
 
Descrierea reacțiilor adverse selectate 

Neutropenie
La pacientele care au primit fulvestrant în combinație cu palbociclib în studiul PALOMA3, neutropenia de orice grad a fost raportată la 290 (84,1%)de paciente, neutropenia de grad 3 fiind raportată la 200 (58,0%)  de paciente, iar neutropenia de grad 4 fiind raportată la 40 (11,6%) de paciente. În grupul cu fulvestrant + placebo (n=172), neutropenia de orice grad a fost raportată la 6 (3,5%)  paciente. În grupul cu fulvestrant + placebo nu a fost raportat niciun caz de neutropenie de grad 3 şi 4. 

La pacientele care au primit fulvestrant în asociere cu palbociclib, perioada mediană de timp până la apariția primului episod de neutropenie de orice grad a fost de 15 zile (interval: 13-512 zile) și durata mediană a neutropeniei de grad ≥3 a fost de 16 zile. Neutropenia febrilă a fost raportată la 3 (0,9%) dintre pacientele care au primit tratament cu fulvestrant în combinație cu palbociclib.

Raportarea reacţiilor adverse suspectate

Raportarea reacțiilor adverse suspectate după autorizarea medicamentului este importantă. Aceasta permite monitorizarea continuă a raportului beneficiu/risc al medicamentului. Profesioniștii din domeniul sănătății sunt rugați să raporteze orice reacții adverse suspectate prin sistemul național de raportare menţionat în Anexa V.

4.9	Supradozaj

Există raportări izolate de supradozaj cu fulvestrant la om. Dacă apare supradozajul, este recomandat tratament suportiv simptomatic. Studiile la animale nu au evidenţiat pentru doze mai mari de fulvestrant alte efecte în afară de cele care au legătură în mod direct sau indirect cu activitatea antiestrogenică (vezi pct. 5.3). 


5.	PROPRIETĂŢI FARMACOLOGICE

5.1	Proprietăţi farmacodinamice

Grupa farmacoterapeutică: Terapie endocrină, Antiestrogeni, codul ATC: L02BA03

Mecanism de acţiune şi efecte farmacodinamice

Fulvestrant este un antagonist competitiv al receptorilor estrogenici (RE) cu o afinitate comparabilă cu cea a estradiolului. Fulvestrant blochează acţiunea trofică a hormonilor estrogeni, fără ca el să aibă vreo activitate parţial agonistă (asemănătoare cu cea a estrogenului). Mecanismul de acţiune este asociat cu fenomenul de scădere a densităţii (down-regulation) proteinelor receptoare estrogenice.
Studiile clinice efectuate la femeile aflate în postmenopauză, care prezintă cancer mamar primar au demonstrat că fulvestrant realizează în cazul tumorilor cu receptori estrogenici o scădere semnificativă a densităţii proteinelor RE comparativ cu placebo. De asemenea, a existat o reducere semnificativă a expresiei receptorilor progesteronici, în concordanţă cu absenţa efectelor agoniste estrogenice intrinseci. De asemenea, s-a demonstrat că fulvestrant 500 mg determină o scădere a proteinelor RE şi a factorului de proliferare Ki67 într-o măsură mai mare decât fulvestrant 250 mg în tumorile mamare la femei postmenopauza şi tratament neoadjuvant.

Eficacitatea clinică şi siguranţa în cancerul mamar stadiu avansat

Monoterapie
Un studiu clinic de fază 3 a fost efectuat la 736 femei aflate în post-menopauză cu cancer mamar în stadiu avansat, care au prezentat recurenţa bolii în timpul sau după tratamentul endocrin adjuvant sau progresie în timpul tratamentului endocrin pentru boala avansată. Studiul a inclus 423 pacienţi care au prezentat recurenţa sau progresia în timpul terapiei antiestrogenice şi 313 pacienţi care au prezentat recurenţa sau progresia în timpul terapiei cu inhibitori de aromatază (subgrup IA). Acest studiu a comparat eficacitatea şi siguranţa între fulvestrant 500 mg (n=362) şi fulvestrant 250 mg (n=374). Criteriul final principal a fost supravieţuirea fără progresia bolii (SFP), iar criteriile secundare au inclus rata răspunsului obiectiv (RRO), rata beneficiului clinic (RBC) şi supravieţuirea globală (SG). Eficacitatea rezultatelor pentru studiul CONFIRM sunt prezentate în Tabelul 3.

	Tabelul 3
	Rezumatul rezultatelor criteriului final primar de evaluare (PFS) şi criteriilor
finale secundare cheie de evaluare în studiul CONFIRM 

	Variable
	Tipul
estimării;
comparaţia
tratamentului
	Fulvestrant  
500 mg 
(N=362)
	Fulvestrant 
250 mg 
(N=374)
	Comparaţie între grupuri

	
	
	
	
	(Fulvestrant 500 mg/ Fulvestrant 250 mg)

	
	
	
	
	Riscul relativ 
	IÎ 95%
	valoarea p

	SFP
	mediana K-M în luni; riscul relativ
	
	
	
	
	

	Toți pacienții
	6,5
	5,5
	0,80
	0,68,  0,94
	0,006

	  - Subgrupul AE (n=423)
	8,6
	5,8
	0,76
	0,62,  0,94
	0,013

	  - Subgrupul IA (n=313)a
	5,4
	4,1
	0,85
	0,67,  1,08
	0,195

	SGb
	mediana K-M în luni; riscul relativ
	
	
	
	
	

	Toți pacienții
	26,4
	22,3
	0,81
	0,9,  0,96
	0,016 c

	  - Subgrupul AE (n=423)
	30,6
	23,9
	0,79
	0,63,  0,99
	0,038 c

	  - Subgrupul IA (n=313)a
	24,1
	20,8
	0,86
	0,67,  1,11
	0,241 c

	Variabilă
	Tipul
estimării;

	Fulvestrant 500 mg
	Fulvestrant 250 mg
	Comparaţie între grupuri (Fulvestrant 500 mg/Fulvestrant 250 mg)

	
	comparaţia
tratamentului
	(N=362)
	(N=374)
	Diferenţa
absolută în %
	IÎ 95%        

	ORRd
	% pacienţi cu
RO;diferenţa
absolută în %
	
	
	
	
	

	Toţi pacienţii
	13,8
	14,6
	-0,8
	-5,8, 6,3

	  - Subgrupul AE (n=296)
	18,1
	19,1
	-1,0
	-8,2, 9,3

	  - Subgrupul IA (n=205)a
	7,3
	8,3
	-1,0
	-5,5, 9,8

	RBCe
	% pacienţi cu
CB;diferenţa
absolută în %
	
	
	
	
	

	Toți pacienții
	45,6
	39,6
	6,0
	-1,1, 13,3

	  - Subgrupul AE (n=423)
	52,4
	45,1
	7,3
	-2,2, 16,6

	  - Subgrupul IA (n=313)a
	36,2
	32,3
	3,9
	-6,1, 15,2


a 	Fulvestrant este indicat la pacientele a căror boală a recidivat sau progresat sub tratament antiestrogenic. Rezultatele din subgrupul IA sunt neconcludente.
b 	Analiza finală a supravieţuirii globale efectuată la 75% maturitate a datelor.
c 	Valoarea p nominală fară ajustări pentru multiplicitate între analiza supravieţuirii globale la 50% maturitate a datelor şi analiza acualizată a supravieţuirii la 75% maturitate a datelor.
d 	RRO a fost măsurată la pacientele care au fost evaluabile pentru răspuns la înrolare (de exemplu cele cu boala evaluabilă la înrolare: 240 paciente în grupul tratat cu fulvestrant 500 mg şi 261 paciente în grupul tratat cu fulvestrant 250 mg).
e 	Pacientele cu cel mai bun răspuns obiectiv ca urmare a răspunsului complet, răspunsului parţial sau bolii stabile mai mult de 24 săptămâni.
SFP: supravieţuirea fără progresia bolii; RRO: rata de răspuns obiectiv; OR: răspuns obiectiv; RBC: rata beneficiului clinic; BC: beneficiu clinic; SG: supravieţuire globală; K-M: Kaplan-Meier; IÎ: interval de încredere; IA: inhibitor de aromatază; AE: antiestrogen.

Un studiu clinic de fază 3, randomizat, dublu-orb, duble-dummy (cu mascarea substanței administrate), multicentric, cu fulvestrant 500 mg versus anastrozol 1 mg, a fost realizat la femei în postmenopauză cu receptori estrogenici (RE) și/sau progesteronici (RP) și cancer mamar avansat loco-regional sau metastatic, care nu au utilizat anterior terapie hormonală. Un total de 462 paciente au fost randomizate secvențial în raport 1:1 pentru a li se administra fie fulvestrant 500 mg fie anastrozol 1 mg. Randomizarea a fost stratificată în funcție de extinderea bolii (stadiu avansat loco-regional sau metastatic), regimul chimioterapic anterior pentru boala în stadiul avansat și criteriul de boală măsurabilă.

Obiectivul principal de eficacitate al studiului a fost supraviețuirea fără progresia bolii (SFP) evaluată de investigator conform criteriilor RECIST (Criteriile de evaluare a răspunsului în tumorile solide) 1.1. Cele mai importante obiective secundare au inclus supraviețuirea globală (SG) și rata de răspuns obiectiv (RRO).

Pacientele incluse în acest studiu au avut vârsta mediană de 63 de ani (interval 36-90). Majoritatea pacientelor (87,0%) aveau boală metastatică la intrarea în studiu. Cinzeci și cinci la sută (55%) dintre paciente prezentau metastaze viscerale la momentul inițial. În total, 17,1% dintre paciente aveau în antecedente tratament cu un regim chimioterapic pentru boala în stadiu avansat; 84,2% dintre paciente aveau boală măsurabilă.

Rezultate similare au fost observate în majoritatea subgrupurilor pre-specificate. În subgrupul de paciente cu boală limitată la metastaze non-viscerale (n=208), rata riscului (HR) a fost 0,592 (IÎ 95%: 0,419; 0,837) în grupul tratat cu fulvestrant comparativ cu grupul tratat cu anastrozol. În subgrupul cu metastaze viscerale (n=254), RR a fost 0,993 (IÎ 95%: 0,740; 1,331) în grupul tratat cu fulvestrant comparativ cu grupul tratat cu anastrozol. Rezultatele de eficacitate din studiul FALCON sunt prezentate în Tabelul 4 și în Figura 1.

Tabelul 4. 	Rezumatul rezultatelor primare de eficacitate și a celor mai importante rezultate secundare de eficacitate (evaluarea investigatorilor, populație cu intenție-de-tratament) - studiul FALCON 
	
	Fulvestrant 
500 mg
(N=230)
	Anastrozol
1 mg
(N=232)

	Supraviețuirea fără progresia bolii

	SFP, număr de evenimente (%)
	143 (62,2%)
	166 (71,6%)

	RR SFP (IÎ 95%) și valoare p
	RR 0,797 (0,637 – 0,999)
p = 0,0486

	SFP mediană [luni, (IÎ 95%)]
	16,6 (13,8; 21,0)
	13,8 (12,0; 16,6)

	SG, număr de evenimente*
	67 (29,1%)
	75 (32,3%)

	RR SG (IÎ 95%) și valoare p
	RR 0,875 (0,629 – 1,217)
p = 0,4277

	RRO**
	89 (46,1%)
	88 (44,9%)

	OR RRO (IÎ 95%) și valoare p
	OR 1,074 (0,716 – 1,614)
p = 0,7290

	Durata răspunsului, mediana (luni)
	20,0
	13,2

	RBC
	180 (78,3%)
	172 (74,1%)

	OR RBC (IÎ 95%) și valoare p
	OR 1,253 (0,815 – 1,932)
p = 0,3045


*(31% maturitatea datelor) – nu analiza finală privind SG
**pentru pacientele cu boală măsurabilă


Figura 1. 	Grafic Kaplan-Meier privind supraviețuirea fără progresia bolii (evaluarea investigatorilor, populația cu intenție-de-tratament) – studiul FALCON Timpul de la randomizare (luni)
Probabilitatea de SPB 

Treatment     ——— Fulvestrant 500 mg (N=230)   - - - - - - Anastrozol 1 mg (N=232)

Au fost definitivate două studii clince de fază 3 care au inclus în total 851 femei aflate în postmenopauză, cu cancer mamar în stadiu avansat, care prezentau recidivă survenită în timpul sau după terapia hormonală adjuvantă sau evoluţie a bolii după terapia hormonală a stadiilor avansate de boală. Saptezeci și șapte la sută (77%) din populaţia din studiu avea cancer mamar cu receptori estrogenici prezenţi. Aceste studii au comparat siguranţa şi eficacitatea administrării lunare a fulvestrant 250 mg comparativ cu administrarea zilnică a 1 mg anastrozol (inhibitor de aromatază). În general, fulvestrant administrat în doză lunară de 250 mg a fost cel puţin la fel de eficace ca anastrozol în ceea ce priveşte supravieţuirea fară progresia bolii, răspunsul obiectiv şi durata de supravieţuire. Niciunul dintre aceste criterii de evaluare nu a evidenţiat diferenţe semnificative din punct de vedere statistic între cele cele două grupuri de tratament. Supravieţuirea fără progresia bolii a reprezentat criteriul de evaluare final principal. Analiza combinată a ambelor studii a demonstrat că evoluţia bolii s-a înregistrat la 83% dintre pacientele tratate cu fulvestrant, respectiv 85% dintre pacientele tratate cu anastrozol. Analiza combinată a ambelor studii a arătat că riscul relativ pentru fulvestrant 250 mg raportat la anastrozol în ceea ce priveşte supravieţuirea fără progresia bolii a fost 0,95 (IÎ 95% 0,82 până la 1,1). Rata răspunsului obiectiv pentru fulvestrant 250 mg a fost de 19,2%, comparativ cu 16,5% pentru anastrozol. Durata mediană de supravieţuire a fost de 27,4 luni în cazul pacientelor tratate cu fulvestrant şi 27,6 luni pentru pacientele tratate cu anastrozol. Riscul relativ pentru fulvestrant 250 mg raportat la anastrozol în ceea ce priveşte durata de supravieţuire a fost 1,01 (IÎ 95% 0,86 până la 1,19).

Terapia în combinație cu palbociclib
Un studiu de fază 3, multicentric, internațional, randomizat, dublu-orb, cu grupuri paralele de tratament, cu fulvestrant 500 mg plus palbociclib 125 mg versus fulvestrant 500 mg plus placebo a fost efectuat la femei cu cancer mamar avansat local HR pozitiv, HER2-negativ avansat local care nu poate fi tratat prin rezecție sau radioterapie cu intenție curativă sau cancer mamar metastatic, indiferent de statusul menopauzal, a căror boală a progresat după tratamentul endocrin anterior în configurație (neo) adjuvantă sau metastatică.

În total, 521 de femei în pre/peri- și postmenopauză care au progresat după sau în interval de 12 luni de la terminarea tratamentului endocrin adjuvant, după sau în interval de 1 lună de la tratamentul endocrin anterior pentru boală în stadiu avansat, au fost randomizate în raport 2:1 pe fulvestrant plus palbociclib sau fulvestrant plus placebo și stratificate după sensibilitatea dovedită la tratamentul hormonal anterior, statusul meopauzal la intrarea în studiu (pre-/peri- versus postmenopauză) și prezența metastazelor viscerale. Femeile aflate la pre-/perimenopauză au primit agonistul LHRH goserelină. Pacientele cu boală viscerală avansată/metastatică simptomatică, cu risc pe termen scurt, de complicații care pun viața în pericol (incluzând paciente cu efuziuni masive necontrolate [pleurale, pericardice, peritoneale], limfangită pulmonară și implicare hepatică peste 50%) nu au fost considerate eligibile pentru înrolarea în studiu.

Pacientele au continuat să primească tratamentul alocat până la progresia obiectivă a bolii, deteriorare simptomatică, toxicitate inacceptabilă, deces sau retragerea consimțământului de participare, oricare a survenit primul. Trecerea de la un braț de tratament la altul nu a fost permisă. 

Caracteristicile demografice și prognostice la momentul inițial au fost echilibrate între brațul fulvestrant plus palbociclib și fulvestrant plus placebo. Vârsta mediană a pacientelor înrolate în acest studiu a fost de 57 de ani (interval 29, 88). În fiecare braț de tratament, majoritatea pacientelor au fost caucaziene, au avut o sensibilitate dovedită la tratamentul hormonal anterior și erau în postmenopauză. Aproximativ 20% dintre paciente erau în pre-/perimenopauză. Toate pacientele au primit tratament sistemic anterior și majoritatea pacientelor din fiecare braț de tratament a primit un regim anterior de chimioterapie pentru diagnosticul lor primar. Mai mult de jumătate (62%) au avut un SP ECOG de 0,60% au avut metastaze viscerale și 60% au primit mai mult de 1 regim cu terapie hormonal anterior pentru diagnosticul lor primar.

Obiectivul primar al studiului a fost SFP evaluată de către investigator conform criteriilor RECIST 1.1. Analizele SFP de susținere s-au bazat pe o evaluare radiologică centralizată independentă. Obiectivele secundare au inclus RO, RBC, supraviețuirea globală (SG), siguranța și criteriul compus al intervalului de timp până la deteriorare (ITD) pentru durere.

Studiul și-a atins obiectivul primar de a prelungi SFP evaluată de investigator la analiza intermediară realizată la 82% de evenimente SFP planificate; rezultatele au intersectat limita de eficacitate pre-stabilită Haybittle-Peto (=0,00135), demonstrând o prelungire semnificativă statistic a SFP și un efect semnificativ clinic al tratamentului. O actualizare mai matură a datelor de eficacitate este raportată în Tabelul 5.

După o perioadă mediană de monitorizare de 45 de luni, analiza finală a SG a fost efectuată pe baza a 310 evenimente (60% din pacienții randomizați). A fost observată o diferență de 6,9 luni pentru SG mediană în brațul cu administrare de palbociclib plus fulvestrant comparativ cu brațul cu administrare placebo plus fulvestrant; acest rezultat nu a fost semnificativ statistic la nivelul de semnificație predefinit de 0,0235 (unilateral). În cazul brațului cu administrare de placebo plus fulvestrant, 15,5% dintre pacienții randomizați au fost tratați cu palbociclib și alți inhibitori CDK ca terapii ulterioare, ca urmare a progresiei bolii.

Rezultatele privind SFP după evaluarea investigatorilor și datele finale privind SG din studiul PALOMA 3 sunt prezentate în Tabelul 5. Diagramele Kaplan-Meier sunt prezentate in Figurile 2 si respectiv 3.

Tabelul 5. 	Rezultate de eficacitae –PALOMA-3 (Evaluarea investigatorului, populația cu intenție-de-tratament)
	
	Analiză actualizată
(Data limită de colectare 23 octombrie 2015)

	
	Fulvestrant plus palbociclib
(N=347)
	Fulvestrant plus placebo
(N=174)

	Supraviețuirea fără progresia bolii
	

	Mediană [luni (IÎ 95%)]
	11,2 (9,5; 12,9)
	4,6 (3,5; 5,6)

	Rata de risc (IÎ 95%) și valoarea p
	0,497 (0,398; 0,620), p <0,000001

	Obiective secundare

	RO [% (IÎ 95%)]
	26,2 (21,7, 31,2)
	13,8 (9,0, 19,8)

	RO (boală măsurabilă) [% (IÎ 95%)]
	33,7 (28,1, 39,7)
	17,4 (11,5, 24,8)

	RBC [% (IÎ 95%)]
	68,0 (62,8, 72,9)
	39,7 (32,3, 47,3)

	Supraviețuirea globală finală (SG) 
(data limită de colectare 13 aprilie 2018

	Număr de evenimente(%)
	201 (57,9)
	109 (62,6)

	Mediană [luni (IÎ 95%)]
	34,9 (28,8, 40,0)
	28,0 (23,6, 34,6)

	Rata de risc (IÎ 95%) și valoarea p†
	0,814 (0,644, 1,029)
p=0,0429†*


RBC=răspuns cu beneficiu clinic; IÎ=interval de încredere; N=număr de paciente;RO=răspuns obiectiv; 
Rezultatele obiectivul secundar se bazează pe răspunsuri confirmate și neconfirmate în conformitate cu RECIST 1.1. 
*Nu este semnificativă statistic. 
†Valoarea p unilaterală din testul log-rank stratificat în funcție de prezența metastazelor viscerale și sensibilitatea la tratamentul endocrin anterior per randomizare.

Figura 2. 	Diagrama Kaplan-Meier privind supraviețuirea fără progresia bolii (evaluarea investigatorului, populația cu intenție-de-tratament) – studiul PALOMA-3 (data limită de colectare a datelor 23 octombrie 2015)

FUL=fulvestrant; PAL=palbociclib; PCB=placebo.

A fost observată o reducere a riscului de progresie a bolii sau deces la brațul fulvestrant plus palbociclib la toate subgrupurile individuale de pacienți definite de factori de stratificare și caracteristicile la momentul inițial. Aceasta a fost evidentă pentru femeile la pre/perimenopauză (RR de 0,46 [IÎ 95%: 0,28; 0,75]) și la femeile în postmenopauză (RR de 0,52 [IÎ 95%: 0,40; 0,66]) și la pacientele cu localizare viscerală a bolii metastatice (RR de 0,50 [IÎ 95%: 0,38; 0,65]) și cu localizare non-viscerală (RR de 0,48 [IÎ 95%: 0,33; 0,71]). Au fost de asemenea observate beneficii indiferent de liniile de tratament anterior în configurația metastatică, fie 0 (RR de 0,59 [IÎ 95%: 0,37; 0,93]), 1 (RR de 0,46 [IÎ 95%: 0,32; 0,64]), 2 (RR de 0,48 [IÎ 95%: 0,30; 0.76]) sau ≥3 linii (RR de 0,59 [IÎ 95%: 0,28; 1,22]). 
Figura 3. Diagrama Kaplan-Meier a supraviețuirii globale (populația cu intenție de tratament) –studiul PALOMA-3 (data limită de colectare a datelor 13 aprilie 2018) Probabilitatea de supraviețuire globală (%)

FUL=fulvestrant; PAL=palbociclib; PCB=placebo.

Rezultate adiţionale de eficacitate (RO şi TRT) evaluate în subgrupurile de paciente cu sau fără boală viscerală sunt prezentate în Tabelul 6.


Tabelul 6. 	Rezultatele de evaluare a eficacității în boala viscerală și non-viscerală din studiul PALOMA–3 (populația cu intenție-de-tratament)

	
	Boală viscerală
	Boală non-viscerală

	
	Fulvestrant plus palbociclib
(N=206)
	Fulvestrant plus placebo
(N=105)
	Fulvestrant plus palbociclib
(N=141)
	Fulvestrant plus placebo
(N=69)

	RO [% (IÎ 95%)]
	35,0
(28,5; 41,9)
	13,3
(7,5; 21,4)
	13,5
(8,3; 20,2)
	14,5
(7,2; 25,0)

	TRT*, Mediană[luni (interval)]
	3,8

(3,5, 16,7)
	5,4

(3,5; 16,7)
	3,7

(1,9; 13,7)
	3,6

(3,4; 3,7)


*Rezultate al răspunsului pe baza răspunsurilor confirmate.
N=număr de paciente; IÎ=interval de încredere; RO=răspuns obiectiv; TRT=timpul până la primul răspuns tumoral.

Simptomele raportate de pacienți au fost evaluate cu ajutorul chestionarului privind calitatea vieții (QLQ)-C30 de la Organizația Europeană pentru Cercetarea și Tratamentul Cancerului (EORTC) și modulul său pentru cancerul mamar (EORTC QLQ-BR23). În total, 335 de paciente din brațul de tratament cu fulvestrant plus palbociclib și 166 de paciente din brațul de tratament cu fulvestrant plus placebo au completat chestionarul la momentul inițial și la cel puțin o vizită ulterioară momentului inițial.

Intervalul de timp până la deteriorare a fost prestabilit ca interval de timp între momentul inițial prima creștere cu ≥10 puncte față de momentul initial a punctajelor cu privire la simptomul durere. Adăugarea palbociclib la fulvestrant a dus la ameliorarea simptomelor prin întârzierea semnificativă a intervalului de timp până la deteriorare pentru durere comparativ cu placebo (mediana 8,0 luni versus 2,8 luni; RR de 0,64 [IÎ 95%: 0,49, 0,85]; p<0,001).

Efecte asupra endometrului femeilor aflate în postmenopauză
Datele preclinice nu indică faptul că fulvestrantul va avea un efect stimulator asupra endometrului femeilor aflate în postmenopauză (vezi pct. 5.3). Un studiu cu durata de 2 săptămâni, efectuat la voluntare sănătoase aflate în postmenopauză, tratate cu 20 μg etinilestradiol pe zi a demonstrat că pretratamentul cu fulvestrant 250 mg a avut ca rezultat o stimulare semnificativ mai mică a edometrului femeilor aflate în postmenopauză, comparativ cu pre-tratamentul cu placebo, obiectivată prin măsurarea ecografică a grosimii mucoasei endometriale.

Tratamentul neoadjuant timp de până la 16 săptămâni la pacientele cu cancer mamar care au fost tratate fie cu fulvestrant 500 mg sau fulvestrant 250 mg nu a determinat modificări semnificative clinic ale grosimii endometrului, indicând lipsa efectului antagonist. Nu există indicii de reacţii adverse endometriale la pacientele cu cancer mamar studiate. Nu sunt disponibile date privind morfologia endometrului.

În două studii clinice de scurtă durată (1 şi 12 săptămâni) la paciente aflate în premenopauză, care prezentau afecţiuni ginecologice benigne, nu au fost observate diferenţe semnificative ale grosimii mucoasei endometriale, evaluată ecografic între grupul tratat cu fulvestrant şi cel la care s-a administrat placebo.

Efecte asupra sistemului osos
Nu există date cu privire la efectele pe termen lung ale fulvestrant asupra sistemului osos. Tratamentul neoadjuant timp de până la 16 săptămâni la pacientele cu cancer mamar care au fost tratate fie cu fulvestrant 500 mg sau fulvestrant 250 mg nu a determinat modificări semnificative clinic ale markerilor turn-over-ului osos.

Copii şi adolescenţi

Fulvestrant nu este recomandat pentru utilizare la copii şi adolescenţi. Agenţia Europeană a Medicamentului a acordat o derogare de la obligaţia de a se depune rezultatele studiilor efectuate cu fulvestrant la toate subgrupurile de copii şi adolescenţi în cancerul mamar (vezi pct. 4.2 pentru informatii privind utilizarea la copii şi adolescenţi).

Un studiu clinic deschis de fază 2 care a investigat siguranţa, eficacitatea şi farmacocinetica (PK) fluvestrant la 30 paciente de sex feminin cu vârsta cuprinsă între 1 şi 8 ani cu Pubertate Precoce Progresivă asociată cu Sindromul McCune Albright (SMA). Pacientelor li s-a administrat o doză de fulvestrant de 4 mg/kg intramuscular lunar. Acest studiu cu durata de 12 luni a investigat mai multe criterii de evaluare a SMA şi a evidenţiat o reducere a frecvenţei sângerărilor vaginale şi o reducere a ratei de creştere a vârstei osoase. Concentraţiile de fluvestrant la starea de echilibru la copiii incluşi în acest studiu a fost similară cu cea de la adulţi (vezi pct 5.2). Nu au existat probleme de siguranţă în cadrul acestui studiu mic, însă nu sunt disponibile datele la 5 ani.

5.2	Proprietăţi farmacocinetice

Absorbţie

După injectarea intramusculară de fulvestrant cu efect de lungă durată, fulvestrantul se absoarbe lent, iar concentraţia plasmatică maximă (Cmax) se obţine după aproximativ 5 zile. Administrarea regimului de tratament cu fulvestrant 500 mg obţine nivele de expunere egale cu, sau aproape de, starea de echilibru în prima lună de administrare ([CV] medie: ASC 475 [33,4%] ng.zile/ml, Cmax 25,1 [35,3%] ng/ml, Cmin 16,3 [25,9%] ng/ml, respectiv). La starea de echilibru, concentraţiile plasmatice ale fulvestrantului sunt menţinute între limite relativ apropiate, concentraţiile plasmatice maxime fiind de aproximativ 3 ori mai mari decât cele minime. După administrarea intramusculară, expunerea este aproximativ direct proporţională cu doza pentru doze cuprinse între 50 şi 500 mg.

Distribuţie

Fulvestrant este supus unei distribuţii ample şi rapide. La starea de echilibru, volumul aparent de distribuţie mare (aproximativ 3 până la 5 l/kg) sugerează că distribuţia se face mai ales în spaţiul extravascular. Fulvestrant se leagă în proporţie mare (99%) de proteinele plasmatice. Fracţiunile lipoproteice cu densitate foarte mică (VLDL), cu densitate mică (LDL) şi cu densitate mare (HDL) reprezintă principalele substaturi de fixare. Nu au fost efectuate studii privind interacţiunile medicamentoase în competiţia pentru situsurile de legare ale proteinelor plasmatice. Rolul globulinei transportoare a hormonilor sexuali (SHBG) nu a fost determinat.

Metabolizare

Procesul de metabolizare a fulvestrantului nu a fost complet evaluat, dar implică asocieri ale mai multor posibile căi de biotransformare similare celor urmate de steroizii endogeni. La modelele de studiu, metaboliţii identificaţi (incluzând metaboliţii 17-ceto, sulfono, 3-sulfat, 3 şi 17 - glucuronoconjugaţi) sunt fie mai puţin activi, fie au o activitate similară cu fulvestrant. Studiile în cursul cărora s-au utilizat preparate hepatice umane sau enzime umane recombinante au indicat că CYP3A4 este singura izoenzimă P450 implicată în procesul de oxidare a fulvestrant; cu toate acestea, căile de metabolizare care nu implică izoenzimele P450 par a fi mai importante in vivo. Datele obţinute în urma studiilor in vitro sugerează că fulvestrantul nu inhibă izoenzimele CYP450.

Eliminare

Fulvestrant este eliminat mai ales sub formă de metaboliţi. Materiile fecale reprezintă principala cale de excreţie, în urină fiind excretat mai puţin de 1%. Fulvestrant are un clearance rapid, 11±1,7 ml/min şi kg, ceea ce sugerează o rată de extracţie hepatică mare. Timpul de înjumătăţire plasmatică prin eliminare (t1/2) după administrare intramusculară este determinat de rata absorbţiei şi a fost estimat la 50 zile.

Grupe speciale de pacienţi

Analiza populaţională a datelor farmacocinetice obţinute în urma studiilor de fază 3 nu a evidenţiat nicio diferenţă în profilul farmacocinetic al fulvestrant determinată de vârstă (limite cuprinse între 33 şi 89 ani), greutate (40-127 kg) sau rasă.

Insuficienţă renală
Insuficienţa renală uşoară până la moderată nu a influenţat într-o măsură semnificativă din punct de vedere clinic farmacocinetica fulvestrant.

Insuficienţă hepatică
Proprietăţile farmacocinetice ale fulvestrant au fost studiate într-un studiu clinic cu doză unică efectuat la paciente cu insuficienţă hepatică uşoară până la moderată (clasele Child-Pugh A şi B). Doza mare utilizată în studiu a fost administrată intramuscular rapid. S-au înregistrat creşteri de aproximativ 2,5 ori ale ASC la pacientele cu insuficienţă hepatică, comparativ cu femeile sănătoase. La pacientele tratate cu fulvestrant este de aşteptat ca o expunere atât de mare să fie bine tolerată. Pacientele cu insuficienţă hepatică severă (clasa C Child-Pugh) nu au fost evaluate.

Copii şi adolescenţi
Profilul farmacocinetic al fluvestrant a fost evaluat într-un studiu clinic efectuat la 30 fete cu Pubertate Precoce Progresivă asociată cu Sindromul McCune Albright (vezi pct. 5.1). Pacientelor cu vârsta cuprinsă între 1 şi 8 ani li s-a administrat o doză de fulvestrant de 4 mg/kg intramuscular lunar. Media geometrică (deviaţia standard) a concentraţiei înaintea administrării următoarei doze, la starea de echilibru (Cmin, ss) şi ASCss a fost 4,2 (0,9) ng/ml şi respectiv 3680 (1020) ng*oră/ml. Deşi datele colectate au fost limitate, concentraţiile înaintea administrării următoarei doze, la starea de echilibru a fluvestrant la copii au fost similare cu cele de la adulţi.

5.3	Date preclinice de siguranţă

Toxicitatea acută a fulvestrantului este redusă.

Fulvestrant soluție injectabilă şi alte preparate care conţin fulvestrant au fost bine tolerate de speciile de animale folosite în cursul studiilor după doze repetate. Reacţiile adverse apărute la nivelul locului de administrare, inclusiv miozita şi granulomul, au fost atribuite solventului, dar la iepuri gradul de severitate al miozitei a crescut după administrarea fulvestrant comparativ cu soluţia salină de control. În cursul studiilor de toxicitate după doze intramusculare repetate de fulvestrant, efectuate la şobolani şi câini, activitatea antiestrogenică a fulvestrant a fost răspunzătoare pentru apariţia majorităţii evenimentelor adverse observate, în special a celor care au afectat sistemul de reproducere al femelelor, dar şi alte organe influenţate hormonal, ale ambelor sexe. Arterita care implică o serie de ţesuturi diferite a fost observată la unii câini după administrarea cronică (12 luni).

În cursul studiilor efectuate la câini, după administrarea orală şi intravenoasă au fost observate efecte asupra aparatului cardio-vascular (uşoare supradenivelări ale segmentului ST pe ECG [administrare orală] şi bloc sinusal atrial la un câine [administrare intravenoasă]). Acestea au apărut după expunere la doze mai mari decât cele utilizate la pacienţi (Cmax >15 ori) şi este posibil să aibă o semnificaţie limitată pentru siguranţa administrării la om a dozelor terapeutice.

Fulvestrant nu a demonstrat potenţial genotoxic.

La doze similare celor terapeutice, s-au observat efectele fulvestrant asupra funcţiei de reproducere şi a dezvoltării embionare/fetale, specifice activităţii sale antiestrogenice. La şobolani s-au observant reducerea reversibilă a fertilităţii femelelor şi a duratei de supravieţuire embrionare, distocie şi o creştere a incidenţei anomaliilor fetale, inclusiv a curburii oaselor tarsiene. Femelele de iepure cărora li s-a administrat fulvestrant nu au putut menţine sarcina până la termen. Au fost observate creşterea greutăţii placentei şi expulzarea fătului după implantare. La iepuri, s-a observat o incidenţă crescută a malformaţiilor fetale (rotaţia posterioară a centurii pelvine şi prezenţa a 27 vertebre presacrale).

Un studiu privind oncogenitatea, efectuat la şobolani pe o perioadă de doi ani (administrare intramusculară a fulvestrant), a evidenţiat o incidenţă crescută a tumorilor ovariene benigne cu celule granuloase la femelele de şobolan cărora li s-au administrat doze mari, 10 mg/şobolan/15 zile, şi a tumorilor testiculare cu celule Leydig la masculi. Într-un studiu privind carcinogenitatea, efectuat pe o perioadă de doi ani la şoareci (administrare zilnică pe cale orală) s-a constatat o incidenţă crescută a tumorilor stromei ovariene (atât benigne, cât şi maligne) la doze de 150 şi 500 mg/kg şi zi. Pe baza acestor rezultate, la şobolani, la doze ce nu au determinat nici un efect, nivelul de expunere sistemică (ASC) a fost de aproximativ 1,5 ori mai mare decât nivelul de expunere aşteptat la om în cazul femelelor si de 0,8 ori în cazul masculilor; la şoareci nivelul de expunere sistemică a fost de aproximativ 0,8 ori mai mare comparativ cu nivelul de expunere aşteptat la om, atât la masculi cât si la femele. Inducerea unor astfel de tumori este în concordanţă cu alterările feedback-ului endocrin al nivelului de gonadotropine determinate de efectul farmacologic al administrării de anti-estrogeni la animalele cu reproducere periodică. Prin urmare, aceste studii nu sunt considerate relevante pentru utilizarea fulvestrant la femeile aflate în postmenopauză, diagnosticate cu neoplasm de sân în stadiu avansat.

Evaluarea riscului asupra mediului (ERM)

Studii de evaluare a riscului asupra mediului au arătat că fulvestrant poate cauza efecte adverse potențiale asupra mediului acvatic (vezi pct 6.6).


6.	PROPRIETĂŢI FARMACEUTICE

6.1	Lista excipienţilor

Benzoat de benzil
Alcool benzilic
Alcool etilic, anhidru
Ulei de ricin, rafinat

6.2	Incompatibilităţi

În absența studiilor privind compatibilitatea, acest medicament nu trebuie asociat cu alte medicamente.

6.3	Perioada de valabilitate

2 ani

6.4	Precauţii speciale pentru păstrare

A se păstra şi transporta la frigider (2°C – 8°C).

Variaţiile de temperatură în afara limitelor cuprinse între 2°C şi 8°C trebuie să fie limitate și să nu depășească o perioadă de timp mai mare de 28 de zile, în cazul în care temperatura medie de păstrare a medicamentului este sub 25°C (dar peste 2°C - 8°C). În urma expunerii la variaţiile de temperatură, medicamentul trebuie cât mai repede stocat în condiţiile de depozitare recomandate (depozitare şi transport la frigider la 2°C - 8°C). 
Variaţiile de temperatură au un efect cumulativ asupra calităţii medicamentului iar perioada de 28 zile nu trebuie să fie depăşită pe durata perioadei de valabilitate a Fulvestrant Mylan (vezi pct. 6.3). Expunerea la temperaturi mai mici de 2°C nu va deteriora medicamentul cu condiţia ca acesta să nu fie depozitat la temperaturi sub -20° C.

A se păstra seringa preumplută în ambalajul original, pentru a fi protejată de lumină.

6.5	Natura şi conţinutul ambalajului

Mărimile de ambalaj ale seringilor preumplute constau în:

O seringă preumplută din sticlă incoloră tip I, cu piston din polipropilenă, prevăzută cu un sistem de închidere cu sigiliu, conţinând 5 ml Fulvestrant Mylan soluţie injectabilă.
De asemenea, este furnizat un ac cu sistem de siguranţă (BD SafetyGlide) pentru a fi ataşat la seringă.
Sau
Două seringi preumplute din sticlă incoloră tip I cu cu piston din polipropilenă, prevăzute cu un sistem de închidere cu sigiliu, fiecare seringă conţinând 5 ml Fulvestrant Mylan soluţie injectabilă. De asemenea, sunt furnizate ace cu sisteme de siguranţă (BD SafetyGlide) pentru a fi ataşate la fiecare seringă.
Sau
Patru seringi preumplute din sticlă incoloră tip I cu cu piston din polipropilenă, prevăzute cu un sistem de închidere cu sigiliu, fiecare seringă conţinând 5 ml Fulvestrant Mylan soluţie injectabilă. De asemenea, sunt furnizate ace cu sisteme de siguranţă (BD SafetyGlide) pentru a fi ataşate la fiecare seringă.
Sau
Şase seringi preumplute din sticlă incoloră tip I cu cu piston din polipropilenă, prevăzute cu un sistem de închidere cu sigiliu, fiecare seringă conţinând 5 ml Fulvestrant Mylan soluţie injectabilă. De asemenea, sunt furnizate ace cu sisteme de siguranţă (BD SafetyGlide) pentru a fi ataşate la fiecare seringă.

Este posibil ca nu toate mărimile de ambalaj să fie comercializate.

6.6	Precauţii speciale pentru eliminarea reziduurilor 

Instrucţiuni pentru administrare
Administrarea injecţiei conform ghidurilor locale pentru realizarea injecțiilor intramusculare cu
volume mari.

OBSERVAŢIE: Din cauza vecinătății cu traiectul nervului sciatic, trebuie acordată atenție dacă se administrează Fulvestrant Mylan la locul dorsogluteal al injectării (vezi pct. 4.4).

Avertisment – A nu se steriliza în autoclav acul prevăzut cu sistem de siguranţă (ac hipodermic cu capac de siguranţă BD SafetyGlide) înainte de utilizare. Mâinile trebuie menţinute permanent în spatele acului în timpul utilizării şi eliminării.

Pentru fiecare dintre cele două seringi:

	· Se scoate corpul din sticlă al seringii din suport şi se verifică să nu fie deteriorat.
· Se desface ambalajul exterior al acului prevăzut cu sistem de siguranţă (SafetyGlide).
· Soluţiile cu administrare parenterală trebuie inspectate vizual pentru particule şi modificări de culoare înaintea administrării.
· Se ține seringa în poziţie verticală pe partea striată (C). Cu cealaltă mână, se ține capacul (A) şi se înclină cu grijă, înainte şi înapoi, până ce capacul este deconectat şi poate fi scos; a nu se răsuci (vezi Figura 1).
	Figura 1

	· Se înlătură capacul (A) într-o direcţie ascendentă dreaptă. Pentru a menţine sterilitatea, nu se atinge vârful seringii (B) (vezi Figura 2).








	[image: ]Figura 2


	· Se ataşează acul de siguranţă la conectorul Luer-Lock şi se rotește până este fixat ferm (vezi Figura 3).
· Se verifică dacă acul este blocat la nivelul conectorului Luer, înainte de a trage în plan vertical.
· Se trage capacul de siguranţă drept de pe ac, pentru a evita deteriorarea vârfului acului.
· Se aduce seringa umplută la punctul de administrare.
· Se înlătură capacul acului.
· Se elimină aerul în exces din seringă.


	Figura 3

	· Se administrează intramuscular lent (1-2 minute/injecţie) la nivelul fesei (suprafață gluteală). Pentru convenienţa utilizatorului, bizoul acului este orientat superior spre braţul pârghie (vezi Figura 4).









	Figura 4

	· După injecţie, se aplică imediat un singur deget pe braţul pârghie asistat de activare, pentru a activa mecanismul de protecţie (vezi Figura 5).
OBSERVAŢIE: A se activa departe de persoana care efectuează manevra şi de alte persoane.
Se ascultă clic-ul şi se confirmă vizual că vârful acului este complet acoperit.




	Figura 5

Eliminarea reziduurilor
Seringa preumplută este numai pentru unică folosinţă.

Acest medicament poate prezenta un risc asupra mediului acvatic. Orice medicament neutilizat sau material rezidual trebuie eliminat în conformitate cu reglementările locale (vezi pct. 5.3).


7.	DEŢINĂTORUL AUTORIZAŢIEI DE PUNERE PE PIAŢĂ

MYLAN PHARMACEUTICALS LIMITED
Damastown Industrial Park
Mulhuddart 
Dublin 15
DUBLIN 
Irlanda


8.	NUMĂRUL(ELE) AUTORIZAŢIEI DE PUNERE PE PIAŢĂ

EU/1/17/1253/001
EU/1/17/1253/002
EU/1/17/1253/003
EU/1/17/1253/004


9.	DATA PRIMEI AUTORIZĂRI SAU A REÎNNOIRII AUTORIZAŢIEI

Data primei autorizări: 08 ianuarie 2018
Data ultimei reînnoiri a autorizației: 10 ianuarie 2023


10.	DATA REVIZUIRII TEXTULUI

Informaţii detaliate privind acest medicament sunt disponibile pe website-ul Agenţiei Europene a Medicamentului http://www.ema.europa.eu 






















ANEXA II

A. FABRICANTUL (FABRICANȚII) RESPONSABIL(I) PENTRU ELIBERAREA SERIEI

B. CONDIȚII SAU RESTRICȚII PRIVIND FURNIZAREA ȘI UTILIZAREA

C. ALTE CONDIȚII ȘI CERINȚE ALE AUTORIZAȚIEI DE PUNERE PE PIAȚĂ

D. CONDIȚII SAU RESTRICȚII PRIVIND UTILIZAREA SIGURĂ ȘI EFICACE A MEDICAMENTULUI

A. 
 FABRICANTUL (FABRICANȚII) RESPONSABIL(I) PENTRU ELIBERAREA SERIEI

Numele și adresa fabricantului(fabricanților) responsabil(i) pentru eliberarea seriei

Mylan Teoranta
Coill Rua
Inverin
Co. Galway
IRLANDA

ViatrisMylan Germany GmbH
[bookmark: _Hlk55894105]Zweigniederlassung Bad Homburg v. d. Hoehe, Benzstrasse 1
Bad Homburg v. d. Hoehe
Hessen, 61352, 
GERMANIA

Prospectul tipărit al medicamentului trebuie să menționeze numele și adresa fabricantului responsabil pentru eliberarea seriei respective.


B. CONDIȚII SAU RESTRICȚII PRIVIND FURNIZAREA ȘI UTILIZAREA 

Medicament cu eliberare pe bază de prescripţie medicală. 


C. ALTE CONDIȚII ȘI CERINȚE ALE AUTORIZAȚIEI DE PUNERE PE PIAȚĂ

· Rapoartele periodice actualizate privind siguranța (RPAS)

Cerințele pentru depunerea RPAS privind siguranța pentru acest medicament sunt prezentate în lista de date de referință și frecvențe de transmitere la nivelul Uniunii (lista EURD), menționată la articolul 107c alineatul (7) din Directiva 2001/83/CE și orice actualizări ulterioare ale acesteia publicată pe portalul web european privind medicamentele.


D. CONDIȚII SAU RESTRICȚII CU PRIVIRE LA UTILIZAREA SIGURĂ ȘI EFICACE A MEDICAMENTULUI  

· Planul de management al riscului (PMR)

Deținătorul autorizației de punere pe piață (DAPP) se angajează să efectueze activitățile și intervențiile de farmacovigilență necesare detaliate în PMR aprobat și prezentat în modulul 1.8.2 al autorizației de punere pe piață și orice actualizări ulterioare aprobate ale PMR.

O versiune actualizată a PMR trebuie depusă:
· la cererea Agenției Europene pentru Medicamente;
· la modificarea sistemului de management al riscului, în special ca urmare a primirii de informații noi care pot duce la o schimbare semnificativă a raportului beneficiu/risc sau ca urmare a atingerii unui obiectiv important (de farmacovigilență sau de reducere la minimum a riscului).
























ANEXA III

ETICHETAREA ŞI PROSPECTUL

























A. ETICHETAREA




INFORMAŢII CARE TREBUIE SĂ APARĂ PE AMBALAJUL SECUNDAR ŞI AMBALAJUL PRIMAR 

CUTIE


1.	DENUMIREA COMERCIALĂ A MEDICAMENTULUI

Fulvestrant Mylan 250 mg soluție injectabilă în seringă preumplută. 
fulvestrant


2.	DECLARAREA SUBSTANŢEI(LOR) ACTIVE

O seringă preumplută conține fulvestrant 250 mg în 5 ml soluție


3.	LISTA EXCIPIENŢILOR

Benzoat de benzil
Alcool benzilic
Alcool etilic, anhidru
Ulei de ricin, rafinat

Vezi prospectul pentru informaţii suplimentare.


4.	FORMA FARMACEUTICĂ ŞI CONŢINUTUL

Soluție injectabilă în seringă preumplută.

1 seringă preumplută (5 ml)
1 ac cu sistem de siguranță 
2 seringi preumplute (a câte 5 ml)
2 ace cu sisteme de siguranță	
4 seringi preumplute (a câte 5 ml)
4 ace cu sisteme de siguranță
6 seringi preumplute (a câte 5 ml)
6 ace cu sisteme de siguranță


5.	MODUL ŞI CALEA(CĂILE) DE ADMINISTRARE

A se citi prospectul înainte de utilizare.
Administrare intramusculară.
Doar pentru utilizare unică.
Pentru instrucţiunile complete privind modul de administrare a Fulvestrant Mylan şi utilizarea acului cu sistem de siguranţă, a se vedea Instrucţiunile de administrare incluse.
Trebuie administrate două seringi pentru a asigura doza lunară recomandată de 500 mg.


6.	ATENŢIONARE SPECIALĂ PRIVIND FAPTUL CĂ MEDICAMENTUL NU TREBUIE PĂSTRAT LA VEDEREA ŞI ÎNDEMÂNA COPIILOR

A nu se lăsa la vederea şi îndemâna copiilor.


7.	ALTĂ(E) ATENŢIONARE(ĂRI) SPECIALĂ(E), DACĂ ESTE(SUNT) NECESARĂ(E)



8.	DATA DE EXPIRARE

EXP


9.	CONDIŢII SPECIALE DE PĂSTRARE

A se păstra şi depozita la frigider.
A se păstra seringa preumplută în ambalajul original, pentru a fi protejată de lumină. Pentru informaţii privind variaţiile de temperatură a se vedea prospectul.


10.	PRECAUŢII SPECIALE PRIVIND ELIMINAREA MEDICAMENTELOR NEUTILIZATE SAU A MATERIALELOR REZIDUALE PROVENITE DIN ASTFEL DE MEDICAMENTE, DACĂ ESTE CAZUL



11.	NUMELE ŞI ADRESA DEŢINĂTORULUI AUTORIZAŢIEI DE PUNERE PE PIAŢĂ

MYLAN PHARMACEUTICALS LIMITED
Damastown Industrial Park
Mulhuddart 
Dublin 15
DUBLIN 
Irlanda


12.	NUMĂRUL(ELE) AUTORIZAŢIEI DE PUNERE PE PIAŢĂ

EU/1/17/1253/001
EU/1/17/1253/002
EU/1/17/1253/003
EU/1/17/1253/004


13.	SERIA DE FABRICAŢIE

Lot


14.	CLASIFICARE GENERALĂ PRIVIND MODUL DE ELIBERARE



15.	INSTRUCŢIUNI DE UTILIZARE



16.	INFORMAŢII ÎN BRAILLE

Justificare acceptată pentru neincluderea informaţiei în Braille.


17. 	IDENTIFICATOR UNIC – COD DE BARE BIDIMENSIONAL 

Cod de bare bidimensional care conţine identificatorul unic.


18. 	IDENTIFICATOR UNIC – DATE LIZIBILE PENTRU PERSOANE

PC
SN
NN


MINIMUM DE INFORMAŢII CARE TREBUIE SĂ APARĂ PE AMBALAJELE PRIMARE MICI

ETICHETA SERINGII PREUMPLUTE


1.	DENUMIREA COMERCIALĂ A MEDICAMENTULUI ȘI CALEA(CĂILE) DE ADMINISTRARE

Fulvestrant Mylan 250 mg soluție injectabilă în seringă preumplută
fulvestrant
Utilizare i.m.


2.	MODUL DE ADMINISTRARE



3.	DATA DE EXPIRARE

EXP


4.	SERIA DE FABRICAŢIE

Lot


5.	CONŢINUTUL PE MASĂ, VOLUM SAU UNITATEA DE DOZĂ

5 ml


6.	ALTE INFORMAŢII



























B. PROSPECTUL

Prospect: Informaţii pentru utilizator

Fulvestrant Mylan 250 mg soluție injectabilă în seringă preumplută 
fulvestrant

Citiţi cu atenţie şi în întregime acest prospect înainte de a începe să utilizaţi acest medicament deoarece acesta conţine informaţii importante pentru dumneavoastră.
· Păstraţi acest prospect. S-ar putea să fie necesar să-l recitiţi.
· Dacă aveţi întrebări suplimentare, adresaţi-vă medicului dumneavoastră, farmacistului sau asistentei medicale.
· Acest medicament a fost prescris numai pentru dumneavoastră. Nu trebuie să-l daţi altor persoane. Le poate face rău, chiar dacă au aceleaşi semne de boală cu ale dumneavoastră.
· Dacă manifestaţi orice reacţii adverse adresaţi-vă medicului dumnevoastră, farmacistului sau asistentei medicale. Acestea pot fi şi reacţii adverse care nu sunt menţionate în acest prospect. (Vezi pct. 4).

Ce conţine acest prospect:
1. Ce este Fulvestrant Mylan şi pentru ce se utilizează
2. Ce trebuie să ştiţi înainte să utilizaţi Fulvestrant Mylan
3. Cum să utilizaţi Fulvestrant Mylan
4. Reacţii adverse posibile
5. Cum se păstrează Fulvestrant Mylan
6. Conţinutul ambalajului şi alte informaţii


1.	Ce este Fulvestrant Mylan şi pentru ce se utilizează

Fulvestrant Mylan conţine substanţa activă fulvestrant, care este blocant estrogenic. Estrogenii, un tip de hormoni sexuali feminini, sunt implicaţi în unele cazuri în apariţia cancerului de sân.

Fulvestrant Mylan este utilizat fie :
· monoterapie în tratamentul unui tip de cancer de sân denumit cancer de sân pozitiv pentru receptorul de estrogen, care este avansat local sau s-a răspândit la alte părți ale corpului (metastazat), la femeile aflate în postmenopauză sau
· în combinație cu palbociclib pentru a trata femeile cu un tip de cancer de sân denumit cancer de sân pozitiv pentru receptorul pentru hormoni, negativ pentru receptorul 2 al factorului de creștere epidermală, care este avansat local sau s-a răspândit (metastazat). Femeile care nu au ajuns la menopauză vor fi tratate și cu un medicament denumit agonist al hormonului eliberator de hormon luteinizant (LHRH).

Atunci când fulvestrant se administrează în combinație cu palbociclib, este important să citiți și prospectul pentru palbociclib. Dacă aveți orice întrebări despre palbociclib, adresați-vă medicului dumneavoastră.


2.	Ce trebuie să ştiţi înainte să utilizați Fulvestrant Mylan

Nu utilizaţi Fulvestrant Mylan 
· dacă sunteţi alergică  la fulvestrant sau la oricare dintre componentele acestui medicament (prezentate la punctul 6).
· dacă sunteţi gravidă sau alăptaţi
· dacă aveţi afecţiuni hepatice severe

Atenţionări şi precauţii
Discutaţi cu medicului dumneavoastră sau farmacistul sau asistenta medicală înainte de a utiliza Fulvestrant Mylan dacă vă aflaţi în oricare dintre următoarele situaţii:
· aveţi afecţiuni renale sau hepatice.
· aveţi numărul de trombocite (celule care ajută la coagularea sângelui) scăzut sau afecţiuni hemoragice
· aţi avut probleme cu cheagurile de sânge
· aveţi osteoporoză (scăderea densităţii osoase)
· aveţi alcoolism.

Copii şi adolescenţi
Fulvestrant Mylan nu este indicat la copii şi adolescenţi cu vârsta sub 18 ani.

Fulvestrant Mylan împreună cu alte medicamente
Spuneţi medicului dumneavoastră sau farmacistului dacă luaţi, aţi luat recent sau s-ar putea să luaţi orice alte medicamente.
În mod special, trebuie să spuneţi medicului dumneavoastă dacă utilizaţi anticoagulante (medicamente care previn coagularea sângelui).

Sarcina şi alăptarea
Nu folosiţi Fulvestrant Mylan dacă sunteţi gravidă. Dacă există posibilitate să rămâneţi gravidă, trebuie să utilizaţi metode contraceptive eficace în timp ce sunteți tratat cu Fulvestrant Mylan și timp de doi ani după administrea ultimei doze.

Nu utilizaţi Fulvestrant Mylan dacă alăptaţi.

Conducerea vehiculelor şi folosirea utilajelor
Nu este de aşteptat ca Fulvestrant Mylan să vă afecteze capacitatea de a conduce vehicule sau de a folosi utilaje.
Totuşi, dacă după tratament vă simţiţi obosită, nu conduceţi vehicule şi nu folosiţi utilaje.

Fulvestrant Mylan conţine alcool (etanol) 10% m/v, adică 500 mg în fiecare 5 ml, echivalent cu mai puţin de 25 ml bere sau 10 ml vin per o doză de tratament (adică două seringi). Cantitatea mică de alcool din acest medicament nu va avea efecte notabile.

Fulvestrant Mylan conține alcool benzilic
Acest medicament conține alcool benzilic 500 mg la fiecare 5 ml care este echivalent cu 100 mg/ml (10% m/v). Alcool benzilic poate provoca reacții alergice.

Fulvestrant Mylan conține benzoat de benzil
Acest medicament conţine benzoat de benzil 750 mg în fiecare 5 ml, care este echivalent cu 150 mg/ml (15%m/v).


3.	Cum să utilizaţi Fulvestrant Mylan

Utilizaţi întotdeauna acest medicament exact aşa cum v-a spus medicul dumneavoastră sau farmacistul. Discutaţi cu medicul dumneavoastră sau cu farmacistul dacă nu sunteţi sigur.

Doza recomandată este de 500 mg fulvestrant (două injecţii de 250 mg/5 ml) administrate o dată pe lună, cu o doză suplimentară de 500 mg administrată la două saptămâni de la doza iniţială.

Medicul dumneavoastră sau asistenta medicală vă vor administra Fulvestrant Mylan în injecţie intramusculară lentă câte una în fiecare fesă.

Dacă aveţi orice întrebări suplimentare cu privire la acest medicament, adresaţi-vă medicului dumneavoastră, farmacistului sau asistentei medicale. 


4.	Reacţii adverse posibile

Ca toate medicamentele, acest medicament poate provoca reacţii adverse, cu toate că acestea nu apar la toate persoanele.

Este nevoie de tratament medical imediat dacă aveţi oricare din următoarele reacţii adverse:

· Reacţii alergice (hipersensibilitate) inclusiv umflare a feţei, a buzelor, a limbii şi/sau a gâtului care pot fi semne ale reacțiilor anafilactice
· Tromboembolism (risc crescut de formare a cheagurilor de sânge)*
· Inflamaţia ficatului (hepatită)
· Insuficienţă hepatică

Spuneți medicului dumneavoastră, farmacistului sau asistentei medicale dacă observați oricare dintre următoarele reacții adverse:

Reacţii adverse foarte frecvente (pot afecta mai mult de 1 din 10 persoane)
· Reacţii la locul de injectare, cum ar fi durere şi/sau inflamaţii
· Valori anormale ale enzimelor ficatului (în testele de sânge)*
· Greaţă (senzaţie de rău)
· Slăbiciune, oboseală*
· Dureri articulare și musculoscheletale
· Bufeuri
· Erupții trecătoare pe piele
· Reacții alergice (hipersensibilitate), inclusiv umflarea feței, buzelor, limbii și/sau gâtului

Alte reacţii adverse:

Reacţii adverse frecvente (pot afecta până la 1 din 10 persoane):
· Durere de cap
· Vărsături, diaree, sau lipsa poftei de mâncare* 
· Infecţii ale tractului urinar
· Dureri de spate*
· Creşterea bilirubinei (pigment biliar produs de ficat) 
· Tromboembolism (risc crescut de formare a cheagurilor de sânge)* 
· Scăderea numărului plachetelor sanguine (trombocitopenie)
· Sângerări vaginale
· Durere lombară care iradiază spre picior, pe o parte (sciatică)
· Stare de slăbiciune instalată brusc, amorțeală, furnicături sau pierderea mobilității piciorului, în special pe o parte a corpului, probleme la mers și cu menținerea echilibrului, brusc instalate (neuropatie periferică)

Reacţii adverse mai puţin frecvente (pot afecta până la 1 din 100 persoane)
· Secreție vaginală cu consistenţă crescută, albicioasă şi candidoză (infecţie).
· Vânătăi şi sângerări la locul injectării
· Creşterea gama-GT, enzimă hepatică poate fi determinată în testele de sânge
· Inflamaţia ficatului (hepatita)
· Insuficienţă hepatică
· Amorţeală, furnicături şi durere
· Reacții anafilactice

* Include reacţii adverse pentru care rolul exact al Fulvestrant Mylan nu a putut fi evaluat din cauza bolii de bază.

Raportarea reacţiilor adverse 
Dacă manifestaţi orice reacţii adverse, adresaţi-vă medicului dumneavoastră, farmacistului sau asistentei medicale. Acestea includ orice reacţii adverse nemenţionate în acest prospect. De asemenea, puteţi raporta reacţiile adverse direct prin intermediul sistemului naţional de raportare, aşa cum este menţionat în Anexa V. Raportând reacţiile adverse, puteţi contribui la furnizarea de informaţii suplimentare privind siguranţa acestui medicament.


5.	Cum se păstrează Fulvestrant Mylan 

Nu lăsaţi acest medicament la vederea şi îndemâna copiilor.

Nu utilizaţi acest medicament după data expirării indicată pe ambalaj sau pe eticheta seringii după EXP. Data expirării se referă la ultima zi a lunii respective.

A se păstra şi transporta la frigider (2°C – 8°C).
Variaţii de temperatură în afara limitelor cuprinse între 2°C şi 8°C trebuie să fie limitate și să nu depășească o perioadă de timp mai mare de 28 de zile în cazul în care temperatura medie de păstrare a medicamentului este sub 25°C (dar peste 2°C - 8°C). În urma expunerii la variaţiile de temperatură, medicamentul trebuie cât mai repede stocat la condiţiile de depozitare recomandate (depozitare şi transport la frigider la 2°C - 8°C). Variaţiile de temperatură au un efect cumulativ asupra calităţii medicamentului iar perioada de 28 zile nu trebuie să fie depăşită pe durata perioadei de valabilitate a Fulvestrant Mylan. Expunerea la temperaturi mai mici de 2°C nu va deteriora medicamentul cu condiţia ca acesta să nu fie depozitat la temperaturi sub – 20°C.

A se păstra seringa preumplută în ambalajul original, pentru a fi protejată de lumină.

Personalul medical va fi responsabil de păstrarea, utilizarea şi eliminarea corectă a Fulvestrant Mylan.

Acest medicament poate prezenta un risc asupra mediului acvatic. Nu aruncaţi niciun medicament pe calea apei sau a reziduurilor menajere. Întrebaţi farmacistul cum să aruncaţi medicamentele pe care nu le mai folosiţi. Aceste măsuri vor ajuta la protejarea mediului.


6.	Conţinutul ambalajului şi alte informaţii 

Ce conţine Fulvestrant Mylan
· Substanţa activă este fulvestrant. Fiecare seringă preumplută (5 ml) conţine fulvestrant 250 mg.
· Celelalte componente (excipienţi) sunt benzoat de benzil (vezi pct. 2 “Fulvestrant Mylan conţine benzoat de benzil”), alcool benzilic (vezi pct. 2 “Fulvestrant Mylan conţine alcool benzilic”), alcool etilic, anhidru (vezi pct. 2 “Fulvestrant Mylan conţine alcool (etanol) 10% m/v”), ulei de ricin, rafinat.

Cum arată Fulvestrant Mylan şi conţinutul ambalajului
Fulvestrant Mylan este o soluţie limpede, incoloră până la galbenă, vâscoasă, într-o seringă preumplută, prevăzută cu un sistem de închidere cu sigiliu, conţinând 5 ml de soluţie injectabilă. Trebuie administrate două seringi pentru a primi doza lunară recomandată de 500 mg.

Fulvestrant Mylan are 4 ambalaje de prezentare, fie un ambalaj conţinând o seringă preumplută din sticlă sau un ambalaj conţinând 2 seringi preumplute din sticlă sau un ambalaj conţinând 4 seringi preumplute din sticlă sau un ambalaj conţinând 6 seringi preumplute din sticlă. De asemenea, sunt furnizate ace cu sisteme de siguranţă (BD SafetyGlide) pentru a fi ataşate la fiecare seringă.

Este posibil ca nu toate mărimile de ambalaj să fie comercializate.

Deţinătorul autorizaţiei de punere pe piaţă
MYLAN PHARMACEUTICALS LIMITED
Damastown Industrial Park
Mulhuddart 
Dublin 15
DUBLIN 
Irlanda

Fabricantul
MYLAN TEORANTA
Inverin
Co. Galway
Irlanda

VIATRISMYLAN GERMANY GmbH
Zweigniederlassung Bad Homburg v. d. Hoehe, Benzstrasse 1
Bad Homburg v. d. Hoehe
Hessen, 61352, 
Germania

Pentru orice informaţii despre acest medicament, vă rugăm să contactaţi reprezentanţa locală a deţinătorului autorizaţiei de punere pe piaţă:

	België/Belgique/Belgien
Viatris
Tél/Tel: + 32 (0)2 658 61 00

	Lietuva
Viatris UAB 
Tel: +370 5 205 1288

	България
Виатрис Майлан ЕООД
Тел.: +359 2 44 55 400

	Luxembourg/Luxemburg
Viatris
Tél/Tel: + 32 (0)2 658 61 00
(Belgique/Belgien)


	Česká republika
Viatris CZ s.r.o.
Tel: + 420 222 004 400

	Magyarország
Viatris Healthcare Kft.
Tel.: + 36 1 465 2100


	Danmark
Viatris ApS
Tlf: +45 28 11 69 32 

	Malta
V.J. Salomone Pharma Ltd
Tel: + 356 21 22 01 74

	Deutschland
Viatris Healthcare GmbH 
Tel: +49 800 0700 800

	Nederland
Mylan BV
Tel: +31 (0)20 426 3300

	Eesti
Viatris OÜ 
Tel: + 372 6363 052
	Norge
Viatris AS
Tlf: + 47 66 75 33 00


	Ελλάδα
Viatris Hellas Ltd
Τηλ:  +30 2100 100 002 

	Österreich
Viatris Austria GmbH
Tel: +43 1 86390


	España
Viatris Pharmaceuticals, S.L.
Tel: + 34 900 102 712

	Polska
Viatris Healthcare Sp. z o.o.
Tel: + 48 22 546 64 00


	France
Viatris Santé
Tél: +33 4 37 25 75 00

	Portugal
Mylan, Lda.
Tel: + 351 214 127 200


	Hrvatska
Viatris Hrvatska d.o.o.
Tel: +385 1 23 50 599

	România
BGP Products SRL
Tel: +40 372 579 000


	Ireland
Viatris Limited
Tel: +353 1 8711600

	Slovenija
Viatris d.o.o.
Tel: + 386 1 23 63 180


	Ísland
Icepharma hf.
Sími: +354 540 8000

	Slovenská republika
Viatris Slovakia s.r.o.
Tel: +421 2 32 199 100

	Italia
Viatris Italia S.r.l.
Tel: + 39 (0) 2 612 46921

	Suomi/Finland
Viatris Oy
Puh/Tel: +358 20 720 9555


	Κύπρος
CPO Pharmaceuticals Limited
Τηλ: + 357 22863100

	Sverige
Viatris AB 
Tel: +46 (0)8 630 19 00


	Latvija
Viatris SIA 
Tel: +371 676 055 80

	



Acest prospect a fost revizuit în {LL/AAAA}.

Alte surse de informare

Informaţii detaliate privind acest medicament sunt disponibile pe website-ul Agenţiei Europene pentru Medicamente: http://www.ema.europa.eu


------------------------------------------------------------------------------------------------------------------------

Următoarele informaţii sunt destinate numai medicilor şi profesioniştilor în domeniul sănătăţii:

Fulvestrant Mylan 500 mg (2 x 250 mg/5 ml soluție injectabilă) trebuie administrat utilizând două seringi preumplute, vezi pct. 3.

Instrucţiuni de utilizare
Avertisment - Nu sterilizaţi în autoclav acul prevăzut cu sistem de siguranţă (ac hipodermic cu capac de siguranţă BD SafetyGlide) înainte de utilizare. Mâinile trebuie menţinute permanent în spatele acului în timpul utilizării şi eliminării.

Pentru fiecare dintre cele două seringi:

	· Scoateți corpul din sticlă al seringii din suport şi verificaţi să nu fie deteriorat.
· Desfaceţi ambalajul exterior al acului prevăzut cu sistem de siguranţă (SafetyGlid).
· Soluţiile cu administrare parenterală trebuie inspectate vizual pentru particule şi modificări de culoare înaintea administrării.
· Țineţi seringa în poziţie verticală pe partea striată (C). Cu cealaltă mână, apucaţi capacul (A) şi înclinaţi cu grijă, înainte şi înapoi, până ce capacul este deconectat şi poate fi scos; nu răsuciţi (vezi Figura 1).
	Figura 1
[image: ]

	· Înlăturaţi capacul (A) într-o direcţie ascendentă dreaptă. Pentru a menţine sterilitatea, nu atingeţi vârful seringii (B) (vezi Figura 2).








	[image: ]Figura 2


	· Ataşaţi acul de siguranţă la conectorul Luer-Lock şi rotiţi până este fixat ferm (vezi Figura 3).
· Verificaţi dacă acul este blocat la nivelul conectorului Luer, înainte de a trage în plan vertical.
· Trageţi capacul de siguranţă drept de pe ac pentru a evita deteriorarea vârfului acului.
· Aduceţi seringa preumplută la punctul de administrare.
· Înlăturaţi capacul acului.
· Eliminaţi aerul în exces din seringă.


	Figura 3
[image: ]


	· Administraţi intramuscular lent (1-2 minute/injecţie) în fesă (suprafață gluteală). Pentru convenienţa utilizatorului, bizoul acului este orientat superior spre braţul pârghie (vezi Figura 4).






	Figura 4
[image: ]

	· După injecţie, aplicaţi imediat un singur deget pe braţul pârghie asistat de activare pentru a activa mecanismul de protecţie (vezi Figura 5).
OBSERVAŢIE: Activaţi departe de dumneavoastră şi de alţii.
Ascultaţi ca să percepeți un clic şi confirmaţi vizual că vârful acului este complet acoperit.




	Figura 5
[image: ]




Eliminarea reziduurilor
Seringa preumplută este numai pentru unică folosinţă.
Acest medicament poate prezenta un risc asupra mediului acvatic. Orice medicament neutilizat sau material rezidual trebuie eliminat în conformitate cu reglementările locale.

